বৈদিক পুরাণ
বেদের চারটি ভাগ হল ঋক্‌, সাম, যজুঃ ও অথর্ব। ঋগ্বেদের মন্ত্রগুলি হল স্তোত্রের সংকলন। এগুলিই ঋগ্বৈদিক সভ্যতা সম্পর্কে তথ্যের প্রধান উৎস। সামবেদের গানগুলি পুরোপুরিই অনুষ্ঠান-সংক্রান্ত সংগীতের সংকলন। সামবেদের স্তোত্রগানগুলি সুরে গাওয়া হত। এগুলির সবকটিই ঋগ্বেদ থেকে আহৃত এবং এগুলি কোনো আলাদা শিক্ষা বহন করে না। যজুর্বেদের স্তোত্রগুলি আনুষ্ঠানিক ক্রিয়াকাণ্ডের উপযোগী। আনুষ্ঠানিক ধর্মের প্রয়োজন মেটাতে এগুলি আলাদা করে সংকলিত করা হয়েছে। অথর্ববেদের মন্ত্রগুলি অন্য তিনটি বেদের থেকে সম্পূর্ণ আলাদা। ইতিহাস ও সমাজতত্ত্ব-সংক্রান্ত আলোচনার ক্ষেত্রে এই বেদের স্থান ঋগ্বেদের পরেই।
বেদ
আসলে আমাদের গলদটা শুরু হয়েছিল মধ্যযুগেই, পণ্ডিত কুলচূড়ামণি সায়াণাচার্যের ভাষ্যের সময় থেকেই, সায়ণ বেদকে কেবল কর্মকাণ্ডের মধ্যে আবদ্ধ করে রেখেছিলেন যার ফলে বেদ হয়ে গেল একেবারেই একপেশে আর বিদেশি পণ্ডিতরা সায়ণের ভাষ্যের উপর অনুসরণ করেই নানান প্রশ্ন তুলতে লাগল, আর স্বদেশী পণ্ডিতরা তা সাক্ষীগোপালের কাজটা করে গেলেন, কিন্তু কেউই বেদার্থ নির্ণয়ের জন্য সবচেয়ে মূল্যবান জীবন্ত মহাগ্রন্থ যাস্কাচার্য প্রণীত মহাকোষ নিরুক্ত এবং নিঘন্টুর সাহায্য নিলেননা, এটাই আশ্চর্যের বিষয়!!!।সন্ধ্যার ভাষার বেদার্থ বিকৃত হয়েছে যখন বেদ ঋষিদের হাত থেকে পুরোহিতন্ত্রের কুক্ষিগত হয়েছে, ঠিক তখন থেকেই বেদ কেবল ক্রিয়াকাণ্ডবহুল কতগুলি বাহ্যিক অনুষ্ঠানে পরিণত হয়ে গেল সায়ণ ভাষ্য সেই যুগেরই উর্বর ফল।